Deși câinii nu au o speranță de viață foarte mare, anumite rase se bucură de o viață mai lungă. Care sunt aceste rase și ce factori influențează longevitatea lor.
În general, câinii mici și cu nasul lung tind să trăiască mai mult decât cei mari și cu nasul plat. Conform unui studiu publicat în Scientific Reports, câinii trăiesc în medie între 10 și 13,7 ani. Studiul a analizat datele de la 30.000 de câini din 18 rase din Marea Britanie, care au murit între 2016 și 2020, potrivit click.ro.
Pe lângă mărimea și forma nasului, castrarea este un factor esențial care contribuie la longevitatea câinilor, eliminând aproape toate problemele legate de organele reproductive. De asemenea, câinii hibrizi tind să trăiască mai mult decât câinii de rasă pură, iar femelele au o speranță de viață mai mare decât masculii.
Printre rasele de câini care trăiesc cel mai puțin se numără Bulldog-ul francez, Bulldog-ul englez, câinele mops și Bulldog-ul american. Bulldog-ul francez are o speranță de viață de doar 4 ani și jumătate, în timp ce celelalte rase menționate trăiesc în medie până la 7 ani.
În comparație, rasele cele mai longevive sunt Jack Russell terrier, care trăiește în medie 12,7 ani, precum și Yorkshire terrier, Border Collie și Springer Spaniel. Acești câini sunt cunoscuți pentru durata lor lungă de viață, făcându-i parteneri ideali pentru cei care doresc un prieten pe termen lung.